text: বাহমানি সালতানাত (বাহমানি সাম্রাজ্য নামেও পরিচিত) ছিল দক্ষিণ ভারতের একটি মুসলিম রাজ্য এবং মধ্যযুগে ভারতের অন্যতম বৃহৎ রাজ্য।
  
  বাহমানি সালতানাত দক্ষিণ ভারতের প্রথম স্বাধীন মুসলিম রাজ্য ছিল। তুর্কি বংশোদ্ভূত সেনাপতি আলাউদ্দিন বাহমান শাহ দিল্লির সুলতান মুহাম্মদ বিন তুগলকের বিরুদ্ধে বিদ্রোহ করে বাহমানি সাম্রাজ্য প্রতিষ্ঠা করেন। ১৩৪৭ থেকে ১৪২৫ সাল পর্যন্ত আহসানাবাদ (গুলবারগা) ছিল বাহমানি রাজধানী। এরপর মুহাম্মাদাবাদে (বিদার) রাজধানী স্থানান্তরিত করা হয়। দক্ষিণাত্যের নিয়ন্ত্রণকে কেন্দ্র করে বাহমানিদের সাথে বিজয়নগর সাম্রাজ্যের প্রতিদ্বন্দ্বীতা চলতে থাকে। মাহমুদ গাওয়ানের মন্ত্রীত্বকালীন সময় সালতানাতের ক্ষমতা সর্বো‌চ্চ শিখরে পৌছায়। বিজয়নগরের সম্রাট কৃষ্ণদেবরায় বাহমানি সালতানাতের টিকে থাকা শেষ পর্যায়কে পরাজিত করার পর বাহমানি সালতানাত ভেঙে যায়। ১৫১৮ সালের পর সালতানাত ভেঙে পাঁচটি রাজ্যের উদ্ভব হয়: আহমেদনগর সালতানাত, গোলকুন্ডা সালতানাত, বিদার সালতানাত, বেরার সালতানাত, বিজাপুর সালতানাত। এদেরকে সম্মিলিতভাবে দক্ষিণাত্য সালতানাত বলা হয়।
  
  আরও দেখুন
   দিল্লি সালতানাত
   বিজয়নগর সাম্রাজ্য
  
  তথ্যসূত্র
  
  আরও পড়ুন
  
  বহিঃসংযোগ
   Chronology of Deccan rulers
   Hameed Akhtar Siddiqui, "History of Bahmanis of Deccan, a Gulbarga Saltanate of India"
   Library of Congress – A Country Study: India
  
  বিষয়শ্রেণী:বাহমানি সালতানাত
  বিষয়শ্রেণী:সাবেক সালতানাত
title: বাহমানি সালতানাত